4 Minutes

«4 Minutes», ամերիկացի հեղինակ-կատարող Մադոննայի առաջին սինգլը իր «Hard Candy» տասնմեկերորդ ստուդիական ալբոմից, որը թողարկվել է 2008 թվականի մարտի 17-ին։ Դրան մասնակցել են ամերիկացի պոետ-ստեղծագործողներ Ջասթին Թիմբերլեյքը և Թիմբալենդը, որոնք նույնպես հանդես են եկել որպես երգի համահեղինակներ և համապրոդյուսերներ։ 2009 թվականին երգը ստացել է «Գրեմմի» մրցանակի անվանակարգ «Լավագույն համատեղ վոկալային փոփ կատարում» կատեգորիայում։


== Տեղեկություն երգի մասին ==
«4 Minutes to Save the World» սկզբնական անվանումով երգն առաջին անգամ եթեր է հեռարձակվել այն ժամանակ, երբ համապրոդյուսեր Թիմբալենդը Ֆիլադելֆիայում դեկտեմբերի 16-ին կայացած համերգի ժամանակ նվագել է դրա մի մասը։ Բացի այդ, երգի մի մասը 2008 թվականի փետրվարի 29-ին հեռարձակվել է ֆրանսիական ռադիոկայանում, իսկ ավելի ուշ հայտնվել համացանցում։
Ռադիոյում սինգլը պաշտոնապես թողարկվել է 2008 թվականի մարտի 17-ին, ինչպես նաև թողարկվել է թվային տեսքով Մեծ Բրիտանիայում նույն օրը։ Սինգլի թողարկումն աշխարհում (բացի ԱՄՆ-ից) տեղի է ունեցել 2008 թվականի մարտի 18-ին, իսկ ԱՄՆ-ում՝ 2008 թվականի մարտի 25-ին։ Ամերիկյան Billboard ամսագրի հիթ-շքերթում երգը առաջնաելույթ է ունեցել 68-ռդ հորիզոնականում։ Հաջորդ շաբաթվա ընթացքում երգը բարձրացել է մինչև 3-րդ հորիզոնական՝ դառնալով երգչուհու առաջին երգը վերջին 8 տարվա ընթացքում, որին հաջողվել է ընդգրկվել առաջատար եռյակում։ Վերջին անգամ դա եղել է 2000 թվականին, երբ «Music» սինգլը բարձրացել է ԱՄՆ-ի հիթ-շքերթի գագաթնակետին և այնտեղ մնացել 4 շաբաթ։
Ավելի ուշ «4 Minutes» սինգլը հասել է բրիտանական UK Singles Chart հիթ-շքերթի առաջին հորիզոնականին՝ դառնալով Մադոննայի 13 սինգլը, որը գլխավորել է այդ հիթ-շքերթը։
Երգը կատարվել է նաև Sunsilk գովազդային հոլովակի համար, որը եթերում հայտնվել է մարտի 17-ին։


== Երաժշտական տեսահոլովակ ==
Տեսահոլովակը նկարահանվել Է Լոնդոնում՝ 2008 թվականի հունվարի 30-ից մինչև փետրվարի 2-ը Թիմբերլեյքի և Թիմբալանդի հետ։ Ռեժիսորը դարձել է ֆրանսիացի դուետ Jonas & François-ը (Justice’s „D.A.N.C.E.“), իսկ խորեոգրաֆը՝ Ջեյմի Քինգը։ Սյուժեի համաձայն՝ Մադոննան և Ջասթինը փորձում են փրկվել տիեզերական խժռող խորհրդավոր սև նյութից։
Երաժշտական տեսահոլովակը թողարկվել է որոշ երկրներում iTunes Store-ում 2008 թվականի ապրիլի 3-ին։


== Կենդանի կատարումներ ==
Երգը կատարվել է Hard Candy և Sticky & Sweet Tour (2008-09) շրջագայության ժամանակ։ «4 Minutes» երգի պրոմուրի վրա կատարվել է սեթ-թերթի երրորդ երգը։ Ջասթին Թիմբերլեյքը Մադոննայի հետ հայտնվել է Նյու Յորքի Roseland սրահում, որպեսզի կատարի երգը։
2008 թվականի նոյեմբերի 26-ին Թիմբալենդն անձամբ է կատարել երգի իր մասը Ֆլորիդա նահանգի Մայամի Գարդենս քաղաքի Հարդ Ռոք-մարզադաշտում
մարզադաշտում։ 2017 թվականի հուլիսի 27-ին Մադոննան երգը կատարել է Լեոնարդո Դի Կապրիոյի ամենամյա հանդիսավոր ժողովում ելույթի ժամանակ, որը տեղի է ունեցել Ֆրանսիայի Սենտ Տրոպե քաղաքում։


== Դիրքեր հիթ-շքերթներում ==
«4 Minutes» երգն արդեն զբաղեցրել է ամենաբարձր հորիզոնականներ Մեծ Բրիտանիայի, Կանադայի, Ավստրալիայի, Դանիայի, Ֆինլանդիայի և Նորվեգիայի հիթ-շքերթներում, ինչպես նաև հասել ԱՄՆ-ի և Իսրայելի լավագույն հնգյակին։
2008 թվականի մարտի 23-ի երգը առաջնաելույթ է ունեցել UK Singles Chart պաշտոնական հիթ-շքերթի յոթերորդ հորիզոնականում, միայն ինտերնետի միջոցով գնումների հիման վրա, որոնց թիվը պաշտոնական թողարկումից մեկ շաբաթ առաջ հասել է 21 106-ի։ Երգի ռոտացիայի առաջին շաբաթից հետո այն առաջնաելույթ է ունեցել ամերիկյան Mediabase Top 40/Pop Airplay Chart հիթ-շքերթի 23-րդ հորիզոնականում։ Սինգլը ավստրալիական Digital Tracks հիթ-շքերթում զբաղեցրել է երրորդ հորիզոնականը։ Լատինական Ամերիկայում երգը Hot 100 Singles & Tracks հիթ-շքերթում 22-ռդ հորիզոնականից սկսել է բարձրանալ։
Billboard-ի 2008 թվականի ապրիլի 12-ի թողարկման ժամանակ Մադոննան առաջ է անցել Էլվիս Փրեսլիից՝ որպես Ռոքի էրայի ընթացքում ԱՄՆ-ում առաջին տասնյակում ամենաշատ հիթեր գրաած արտիստուհի՝ 37 երգերի արդյունքով։ «4 Minutes» երգը Billboard Hot 100 հիթ-շքերթում ինտերնետի միջոցով գնումների պատճառով 68-րդ հորիզոնականից բարձրացել է մինչև երրորդ հորիզոնականը, և այժմ դա նրա ամենաարագ վերելքն է հիթ-շքերթում 2000 թվականին «Music» երգի ժամանակներից ի վեր։
Ռուսաստանում երգը զբաղեցրել է ռադիոհիթ-շքերթների ութերորդ հորիզոնականը։ Սա ամենաբարձր դիրքն է, որը երբևէ առաջնաելույթ է ունեցել երգը։


== Հիթ-շքերթներ ==


== Երգացանկ ==


== Ձայնագրության մասնակիցներ ==
Մադոննա՝ երգի հեղինակ, վոկալ, բեք վոկալ, պրոդյուսեր
Ջասթին Թիմբերլեյք՝ երգի հեղինակ, վոկալ, պրոդյուսեր
Թիմբալենդ՝ երգի հեղինակ, վոկալ, պրոդյուսեր, ծրագրային հարվածներ, ձայնագրություն
Danja՝ երգի հեղինակ, պրոդյուսեր, ստեղնաշարային գործիքներ
Demacio "Demo" Castellon՝ ծրագրավորում, սքրեթչինգ և Sarm West (Լոնդոն) և Hit Factory (Մայամի) ստուդիաներիում ձայնագրություն
Marcella Araica՝ սքրեթչինգ
Ռոն Թեյլոր՝ Pro Tools խմբագիր


== Ծանոթագրություններ ==